Potaka TamaHon TAMA POTAKA (Minister for Māori Development): Hikihikitia riaria ki ngā hāpaihanga hapainga rangarangahia. Kāhui tipua kāhui maunga kāhui tupuna kāhui rere kāhui kaika. Tomo mai ki tēnei Whare. Ki te Whare i whakarurehia te ture raupatu i ōnā wā me ērā o ngā āhuatanga i pā kino atu ki tō tātou kūrae te ātanga kōhatu e mōhiotia nei i tēnei wā tonu ko Maunga Taranaki. Kāore aku poroporoakī te whakatūpapaku i te ingoa Mount Egmont haere atu rā. Tō tātou ingoa tō tātou tauheke ko Maunga Taranaki i tēnei wā ākuanei ka rangona e te ao katoa. Ko tā te whakahaere o tō tātou maunga kei a ia anō. Kei te kāhui atua kei te kāhui tupua. Engari kua riro anō mā koutou me kī te tōpuni i Ngarahu te kawe mai te pōtae Rangatira ki te pōtae karauna kia tū hei pōtae kōkorangi. Tēnā koutou. Tū mai rā tātou tō tātou tauheke kaitiaki i te tōnga o te rā tēnei rā te tuohu ko te pōtae karauna te mihi matakoakoa i ngā take o te wā. E tika ana te kōrero he rangi mokopuna he rangi tupuna he rangi paki tēnei. Ki te rongo ki ngā kōrero a te tangata nei e whakateuta tō tātou waka ki te whenua. Nā Kiritopa Finlayson hoki i rongo ki ngā kōrero ki te whakamaunu i tēnei waka ā ka riro hoki mā tō tātou mareikura a Willow-Jean Prime me tana hoa te tungāne a Anaru Paku ki te whakaputa ki waho moana ki kore e riro ki te koroirangi ā kia ariaringā a mohi mā kia hoki mai ki uta ā mā Pāora Goldsmith hoki tō mātou kaihoe o te waka te waka o te Karauna mahi tahi hāpai hoki i tēnei ture kei te aroaro o te tangata i tēnei wā. Nā reira kua kite hoki i ngā takahitanga o tātou mātua tupuna ki te pō ā ko te Whiti tērā Te Ua Haumēne Matakātea Te Rangitāke Tohu Kākahi Tītoko Waru me ōna kōrero E kore au e mate kāore anō au e mate ka mate anō te mate ka ora anō ahau." Tēnei au te uri whakaheke e ai ki te kōrero a Te Pāhunga Davis "uki whakaheke" a Kura Mahiao a Ngāone Pū me Te Rongotoa a Tarawanake noho Pāpere Robertson me taku whāene a Sena James ki te tuku i aku roimata ki tēnei kaupapa me te mea nei kua kite i ngā werawera ki te rāe ā tēnā ā tēnā i ngā rau tau i ngā tekau tau ka huri ā i tēnei wā ko te baton kua tuku atu ki aku tātarakihi ki a Jamie ki a Hēmi ki a Whareoka ki a Liana mā. Koutou te rāngai mātanga i kōkiri nei i tēnei kaupapa mō te takitini mō ngā iwi e waru ēhia rānei o te kūrae o Taranaki. Nā reira e aku karanga maha nau mai hoki mai ki roto ki tō koutou Whare tēnei au e mau nei i te pōtae Karauna e tuku ana i aku mihi me tēnei āhuatanga hou e kite ana i tēnei wā tēnei tētahi āhuatanga hou ki Aotearoa nei te tū tō tātou tauheke hei tangata hei tangata i roto i te ture. Engari hei tangata hoki i roto i tō tātou hītori i tō tātou hītori. Nā reira tēnā koutou me te mānuka takoto a taku hoa a Willow-Jean Prime kia riro māku hei Minita mō Te Papa Atawhai kia noho whakarongo kia noho titiro kia noho wānanga hoki i ngā wero me ngā manuka kei mua i a tātou arā koirā te tiaki tō tātou maunga me te whaiwhai hoki i tērā kaupapa a kawa ora i tērā kaupapa a Project Maunga Taranaki. Nā reira kore tōroa aku mihi te whakakikī i ngā hū a taku matua tararā kua ngaro i te tirohanga tangata i tēnei wā ākuanei ia ka hoki mai ki te mihi atu ki a koutou katoa tēnā koutou tēnā koutou tēnā tātou katoa. [Revered deities formidable rangers esteemed ancestors respected forces salutations. Welcome into this House the House in which confiscation took place in its time and all else that negatively impacted our beautiful standing rock known as Mount Taranaki. I will not acknowledge the name Mount Egmont be gone. Our name our respect is to Maunga Taranaki which will be seen by the whole world. What our mountain decides to do is up to him. Dear revered deities dear revered forces. The responsibility is yours Tōpuni i Ngarahu to bring forth your leadership hat and speak with the Crown hat so that we see the enlightened hat. Salutations stand forth our formidable guardian at the setting of the sun I take my Crown hat off to you. I support what has been said about this beautiful day this flawless day this day to cherish. It's a day we have come to listen to the speeches of this person who is berthing our canoe ashore. Christopher Finlayson also is in support to fly this ship and also our esteemed friend Willow-Jean Prime and the equally well-respected friend of hers Andrew Little who is in support of flying this ship so that it doesn't become a ship without sails and ensure that the ship arrives safely in its correct destination. There is also Paul Goldsmith as well our ship captain for the ship of the Crown working together to put forth this bill before us here today. And so we have also seen how our ancestors fought that was Whiti Te Ua Haumēne Matakātea Te Rangitāke Tohu Kākahi Tītoko Waru and his proverb which states "I will not die I have not died death is indeed death I will live on." I am the uri—actually according to Te Pāhunga Davis it is "uki whakaheke" of Kura Mahiao of Ngāone Pū Te Rongotoa Tarawanake Pāpere Robertson and my aunt Sena James sharing my sympathies towards this matter at hand and to also acknowledge the hard efforts made within the last century and now the baton has been given to Jamie to Hēmi to Whareoka and Liana to name a few. You are the experts who set out to make this work on behalf of everyone for the eight nations or so of the prestigious Taranaki. Therefore my dear friends welcome to our House in which I wear my Crown hat and acknowledge you in my uniform although this may seem like a first here in Aotearoa to stand as a part of the law. Despite that I am firmly a man of our history. And so acknowledgements by my good friend Willow-Jean Prime challenging me as Minister for Te Papa Atawhai to sit to listen to observe to learn the challenges and difficulties before us in regards to guarding our mountain and pursuing Project Maunga Taranaki. Therefore I will not speak much longer I am here to fill the shoes of my father tararā who have passed before me and will soon return to acknowledge you all thank you once thank you twice thank you thrice.]"